गैर-भाजपा और गैर-कांग्रेसी सरकार बनाने के लिए समाजवादी एवं साम्यवादी ताकतों का समन्वय देश के व्यापक हित में होगा। उन्होंने कहा कि मिलन समारोह में मुख्यमंत्री नीतीश कुमार, जदयू के प्रदेश अध्यक्ष वशिष्ठ नारायण सिंह समेत कई मंत्री भी उपस्थित रहेंगे। श्री यादव ने कहा कि धर्मनिरपेक्ष ताकतों का बंटवारा नहीं हो, इसलिए सभी का एक मंच पर आना जरूरी हो गया है। धर्मनिरपेक्ष ताकतों की एकता को बनाए रखना जरूरी है। इसलिए ऐसे तमाम दलों को एकसाथ आना चाहिए।